Kichwa: Mwenendo wa nyumbu kati ya Serengeti na Maasai Mara unavyoshangaza mwaka huu\nKwa kuzingatia jina la hapo juu la makala ya kuwaziwa, fikiria makala.\n
Wanyama hao walianza kuvuka kutoka Hifadhi ya Wanyama ya Maasai Mara upande wa Kenya na kuingia katika Mbuga ya Taifa ya Serengeti nchini Tanzania, takriban mwezi mmoja mapema kuliko miaka ya awali.

Taarifa nchini Kenya zinasema kuna baadhi ya nyumbu walisalia mbuga ya Maasai Mara, na baadhi wamerejea majuzi kutoka Tanzania jambo ambalo linawashangaza wahudumu.

Kawaida, nyumbu huvuka kuingia Maasai Mara mwezi Juni na Julai, tukio ambalo limeorodheshwa kuwa miongoni mwa maajabu ya dunia.

Baada ya kukaa Kenya miezi mitatu hivi, hurejea Tanzania mwezi Novemba na Desemba kujifungua wakati mbuga hiyo ina malisho ya kutosha.

Husalia Tanzania kwa miezi 10 hadi Julai mwaka unaofuata ambapo huingia Kenya.

Hata hivyo, wadau wa utalii mbuga ya Maasai Mara wanasema kuna baadhi ya nyumbu walioanza kuondoka Maasai Mara kurejea Tanzania mwezi Agosti, lakini sasa wengi wameanza kurudi Kenya.

Hii inashangaza kwani tukio la kuhama kwao kuingia Kenya huwa mara moja pekee lakini mwaka huu ni kama wamevuka mara mbili.

Bw Nicholas Murero, mratibu wa mfumo wa ikolojia wa Mara-Serengeti amenukuliwa na gazeti la Nation la Kenya akisema hii ndiyo mara ya pili kwa tukio kama hilo kutokea.

 "Septemba, nyumbu hao walitarajiwa kuwa bado wapo Maasai Mara, lakini walikuwa tayari wameanza safari ya kurejea Tanzania. Kurejea kwao kulisababisha wasiwasi kuhusu kutabirika kwa mwenendo wao, na kusababisha watalii waliotaka kuwatazama wakivuka kubadilisha mpangilio wa safari zao," amesema.

Mvua imekuwa ikinyesha Maasai Mara kwa karibu wiki tatu sasa.

Afisa wa mawasiliano wa Shirika la Hifadhi za Taifa (TANAPA) Pascal Shelutete amenukuliwa na mtandao wa gazeti la serikali wa Daily News Online akikanusha taarifa kwamba nyumbu wengi bado wako Kenya.

Amesema kufikia sasa takriban asilimia 80 ya wanyama pori waliokuwa wamehama wamerejea Serengeti na hasa eneo la Ndutu, tayari kuzaa.

"Ni lazima warejee Ndutu ambapo huwa wanazaa. Ndio maana huwa mara nyingi nasema ni kama wanyama hawa wana pasipoti za Tanzania (uraia wa Tanzania),"...